钦定古今图书集成/明伦汇编/氏族典/第466卷 > 《郑樵通志》 > 以国为氏
## 钦定古今图书集成/明伦汇编/氏族典/第466卷 > 《郑樵通志》 > 以国为氏

卫氏，文王第九子康叔封之国也。武王克商之后，以
商馀民封纣子武庚禄父，以奉先祀。武王又令其弟
管叔、蔡叔相之，以和其民。武王崩，成王幼，周公摄政，
管、蔡疑周公挟武庚禄父作乱。周公以王命伐之，而
以商之馀民封康叔为卫君，居河、淇之间，故商墟。周
公与康叔至相睦，故以其地封之，作《康诰》《酒诰》《梓材》
三篇，命之国而行鲁国之政，故曰“鲁、卫之政，兄弟也。”
其地曰朝歌，汉晋为县，隶汲郡。隋始改为卫县，遂为
卫州卫县。朝歌故城，在县西二十二里卫县，宋熙宁
中省为镇，入黎阳。及懿公为狄所灭，齐桓公率诸侯
城楚丘而立文公。楚丘，今单州成武是也。鲁僖公三
十一年，卫成公始迁于帝丘，今澶州濮阳是也。桓公
十二年，鲁隐公之元年也；出公辄十二年，获麟之岁